23.3.15

לכב'

דוק' יריב וינצר

עמותת גיבורים קטנים

המדליק נר מנר- זה דולק וזה אינו חסר (בבא קמא כ')

אשרי האנשים בדרך היודעים לתת מכל הלב

תודה!!!

בשם תלמידי בית ספר איל לחינוך מיוחד בעכו אני מודה לך ולכל מתנדבי העמותה על טיול הג'יפים שארגנתם לתלמידי ביה"ס ביער אחיהוד ביום ששי 20.3.15.

בביה"ס לומדים 110 תלמידים בין הגילאים 6-21 מכל רחבי הגליל, עמק יזרעאל וחיפה.

טיול ג'יפים עבורם היה חוויה חדשה ובלתי מוכרת. התרגשותם לקראתו היתה רבה והציפיות היו גבוהות.

כגובה הציפיות כך עוצמת החוויה:

הטיול אורגן למופת מתחילתו ועד סופו:

תכנון זמנים , גיוס מספר ג'יפים עפ"י כמות התלמידים בביה"ס –

יש לציין כי בביה"ס 110 תלמידים . נדהמנו לראות 40 ג'יפאים מתוכם שישה ג'יפים של מג"ב, שנתנו מזמנם החופשי והגיעו ביום שישי על חשבונם כדי לשמח את תלמידי ביה"ס,

תוכננו בקפידה, מיקום הג'יפים בביה"ס, חלוקת התלמידים לג'יפים, מסלול הטיול .

הג'יפאים תודרכו ביעילות, כל אחד ידע את מקומו בשיירה, למד את נהלי התפקוד במהלך הטיול וחשוב מכך- הסביר פניו לתלמידים, שוחח עמם, והפך את חווית הנסיעה בג'יפ לחוויה בלתי נשכחת.

כשהגענו לנקודת עצירה ביער גילינו כי הוכנו לקראתינו כריכים טעימים, שתיה, מוסיקה ואווירה נהדרת.

סיימנו את היום בנסיעה מאורגנת לביה"ס בג'יפים בתזמון מושלם שהביאנו בזמן להסעות התלמידים הביתה.

אני רוצה להודות לכם בראש וראשונה על הנתינה מכל הלב, ברוח טובה ובנדיבות רבה.

במיוחד ברצוני לשבח את לאור נבו שקישר בין העמותה לביה"ס, את ערן רוזנפלד שלקח על עצמו לתווך בין ביה"ס לעמותה, את זאב רותם שלקח על עצמו את ריכוז מחוז צפון, את זיו פופר שהיה אחראי הטיול ואת אלכס שהיה מוביל השיירה. כמו כן ברצוני להודות לחובשים מצוות ההצלה שהגיעו בהתנדבות לטיול ולמפקדי מג"ב שאפשרו השתתפות ששה ג'יפים של מג"ב בטיול.

שמחה אמיתית אינה שמחה פרטית של האדם עצמו- בכדי לשמוח, צריך לשמח אחרים ולקבל אחרים בסבר פנים יפות (עפ"י הרמב"ם הלכות דעות בז)

בתודה ובברכה

תזכו לשמוח כשם ששימחתם.

בשם התלמידים וכל צוות המורים

עדי לי-אב ענת ביטון וסבינה אברמוב

מנהלת ביה"ס רכזות חברתיות